
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/91/2024 1624201640 03. 12. 2024 JUDr. Jana Kurnotová ECLI:SK:OSMA:2024:1624201640.3
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, vo veci starostlivosti súdu o maloleté deti A.: B., nar. XX.XX.XXXX a C., nar. XX.XX.XXXX, bytom ako navrhovateľka, zastúpené Úradom práce, sociálnych vecí a rodiny Malacky, so sídlom Záhorácka 2942/60A, Malacky, deti rodičov: matky D. D., nar. XX.XX.XXXX, trvale bytom D., t.č. bytom E. X, D. a otca F. A., nar. XX.XX.XXXX, trvale bytom D., t.č. bytom G. XX, D., o návrhu H. D., nar. XX.XX.XXXX, trvale bytom E. XXX/XX, I. - J. K., na zverenie maloletých detí do náhradnej osobnej starostlivosti, takto rozhodol: Maloleté deti B. A., nar. XX.XX.XXXX a C. A., nar. XX.XX.XXXX sa zverujú do náhradnej osobnej starostlivosti navrhovateľky H. D., nar. XX.XX.XXXX, ktorá je oprávnená a povinná vykonávať osobnú starostlivosť o maloleté deti v rovnakom rozsahu, v akom ju vykonávajú rodičia a je oprávnená zastupovať maloleté deti a spravovať ich majetok iba v bežných veciach. Matka je povinná prispievať na výživu maloletej B. výživným vo výške 50 Eur mesačne a na výživu maloletej C. výživným vo výške 30 % zo sumy životného minima na nezaopatrené neplnoleté dieťa podľa osobitného zákona mesačne, a to vždy do 15. dňa v mesiaci vopred na účet Úradu práce, sociálnych vecí a rodiny Nitra, so sídlom Štefánikova trieda 88, Nitra, počnúc právoplatnosťou rozsudku vo výroku o zverení maloletých detí do náhradnej osobnej starostlivosti. Otec je povinný prispievať na výživu maloletej B. a na výživu maloletej C. výživným vo výške 100 Eur mesačne na každé z detí, a to vždy do 15. dňa v mesiaci vopred na účet Úradu práce, sociálnych vecí a rodiny Nitra, so sídlom Štefánikova trieda 88, Nitra, počnúc právoplatnosťou rozsudku vo výroku o zverení maloletých detí do náhradnej osobnej starostlivosti. Týmto sa mení rozsudok Okresného súdu Malacky č.k. 8P/228/2019-102 zo dňa 08.10.2020 vo výroku o starostlivosti a výživnom na maloleté deti. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, pretože účastníci konania sa po vyhlásení rozhodnutia vzdali práva podať odvolanie v zmysle § 368 Civilného sporového poriadku. Podľa § 44 Civilného mimosporového poriadku, rozsudky o výživnom sú vykonateľné doručením.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná len spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

